NETFLIX-SARJA
Kenet tapaamme tällä viikolla?
Hänen nimensä on Sarah Lim. Hän on 36-vuotias ja kotoisin Texasista.
Hei, Big Bertha.
Hän on OMG Squeen omistaja ja leipuri.
Se on aasialaistyylinen leipomo, joka myy erilaisia herkkuja.
Leipomo?
Miten nimi lausutaan?
Surkeaa. En ollut valmis.
Omg Squeessä myydään paljon aasialaistyylisiä leivoksia,
jotka ovat vaikkapa kissojen, koalojen ja pandojen muotoisia.
Suosituimpia ovat corgit sekä kaikki, millä on kasvot.
Työntekijä ja ystävä Kelly ilmoitti hänet ohjelmaamme.
Heippa. Olet rakas.
Nähdään myöhemmin.
Ilmoitin Sarahin mukaan, koska hänessä on paljon potentiaalia.
Hän on oppinut kaiken itse, mutta tarvitsee hieman apua -
saavuttaakseen ansaitsemansa menestyksen.
Sarah leipoo ja koristelee valtaosan itse. Siksi hän ei enää välitä pukeutumisesta.
Laittautumiseni on surkealla tasolla.
Yleensä sullon pestyt hiukset hatun alle.
Sarahilta löytyy baskereita kaikissa mahdollisissa väreissä.
Häneltä puuttuu tuskin mitään väriä.
Ne muistuttavat Emily in Paris -sarjasta.
Ne ovat tyttömäisiä. -Se on hyvä sarja.
Panostin ennen itseeni enemmän. Lakkasin näkemästä vaivaa itseni eteen.
Hän viettää kaiken aikansa leipomossa valmistaen tilaustuotteita asiakkailleen.
Hän kutsuu itseään keittiötontuksi.
Toisinaan kurkistan takahuoneesta ja kysyn muiden kuulumisia.
Minulla on hetki aikaa. Kaipaatko apua?
Vuosi on ollut vaikea.
Sarah avasi kivijalkaleipomonsa ennen pandemian aiheuttamaa sulkutilaa.
Olimme avoinna vain viikon, kunnes meidän piti siirtyä noutopalveluun.
Taloudellisten vaikeuksien lisäksi he kokevat ilkivaltaa ja asiakaskatoa.
Aasialaisiin kohdistetut viharikokset ovat lisääntyneet viimeisen vuoden aikana.
Viruksen sanottiin alkaneen Kiinasta.
Tiesin, että siitä koituisi meille jonkinlaisia ikäviä seurauksia.
Aasialaiset saavat vihat niskoilleen. -Se on todella surullista.
Aasialaiset eivät saa yskiä. Vaikka meillä olisi allergia tai astma,
ihmiset olettavat sitä koronaksi, koska olemme aasialaisomisteinen yritys.
Hän on siis kokenut todella kovia. -Pandemian, vihaa ja ilkivaltaa.
Anteeksi.
Pelkään, ettei leipomo kestä enää toista huonoa kuukautta.
Se tuntuu raskaalta.
Tarvitaan omaa aikaa. Hänen pitää arvostaa itseään.
Hänen pitää kukoistaa eikä vain selviytyä. -Kukoistusmoodi.
Autetaan hassua ja omintakeista leipuria -
nousemaan oman yrityksensä itsevarmaksi ja reippaaksi keulakuvaksi.
PÄIVÄ 1
Herttinen! -Olemmeko perillä?
Kyllä. Tämä se on. -Onpa ihastuttava paikka.
TILAA TÄÄLTÄ
Haluaisin tehdä tilauksen.
Oletko Kelly? -Olen. Hauska tavata teidät kaikki.
Mitä kuuluu? -Hyvää. Käyn hakemassa Sarahin.
Kaikki näyttää todella herkulliselta.
Auttaisitko minua korjaamaan kyltin?
En mahdu sisään. Olen liian iso. Sinäpä mahdut. Joku on tulossa, Tan.
Baskerisi on todella söpö. -Kiitos! Sinäkin olet söpö!
Näytät kauniilta! -Tule ulos, Sarah.
Mennään! -Oletpa ärhäkkä!
Hauska tavata! -Työskentelettekö yhdessä?
Meitä on kolme. -Työskentelen parhaiden ystävieni kanssa.
Onko teillä nälkä? -On.
Peremmälle. Turvaovi. -Pois tieltä.
Ihanaa. Kiitos. -Olkaa hyvät.
Kiitoksia. -Tervetuloa.
Pikkuisia kissoja! -Katsokaa Squeegeeta!
En tiedä, minne katsoisin. Paikka on paljon isompi kuin odotin!
Tämä on pala taivasta.
Ihastuttavaa!
Joka ikinen asia täällä on söpö!
Mikä tämä on?
Mikäkö on ensivaikutelmani?
Paikka on epäjärjestyksessä.
Sotkuisuus ei tee hyvää yritykselle, joka perustuu asiakaskuntaan.
Saanko tuollaisen? -Saat.
Se maistuisi. -Mitä haluat maistaa?
Tämä on ube. Sitruunakreemiä.
Pidän sitruunan mausta. -Samoin!
Saisinko tuollaisen? Nämä uppoavat juuri oikeisiin paikkoihin.
Haluan tuon.
Olen ajatellut ja ajattelen edelleen vain ja ainoastaan sitruunadonitseja.
Tanssin riemusta.
Sarahin donitsit ovat herkullisia.
Mahtavia donitseja!
Tulen sokerihumalaan! -Kiva, että pidätte niistä.
Tämän takia lapsille ei anneta sokeria!
Äitini painajainen.
Miksi olimmekaan täällä?
Älä laita inhoja asioita suuhun, Antoni!
Hän pistää suuhun mitä vain.
Se oli pikemminkin Tan. -Mitä siinä on?
Olen luonteeltani utelias.
Jos jollakin on mysteeripullo, ja se halutaan tunkea kurkkuuni…
Tiedän, miltä tuo kuulosti.
En voi vastustaa.
Nielaise! Pystyt kyllä! Uskon sinuun!
Vaikka vihaisin makua, se on silti seikkailu. Olen utelias.
Unohdin läsnäolosi, Sarah.
Onpa söpö paita! -Tehdään juotavaa!
Maku oli aivan upea. -Kiva kuulla. Siihen pyrimmekin.
Unelmoitko aina omasta yrityksestä? -Olin ennen freelance-valokuvaaja.
Olen aina työskennellyt itse itselleni. -Olet aina ollut luova.
Pidän käsillä tekemisestä. -Sen kyllä huomaa.
Päätin hypätä suoraan sellaiseen, mikä tuntui vaikealta. Pidän haasteista.
Haluan ilahduttaa muita. -Siksi tulemme juttuun.
Mekin ilahdutamme muita. Juuri siksi energiamme kohtaavat.
Mahtavaa!
Sarahin aitous vetää puoleensa heti, kun hänet tapaa ensi kertaa.
Tämä on niin hyvää.
Sarahilla on ollut vaikea vuosi, mutta hän leipoo rakkaudella.
Näytä minulle kaikki paikat. -Sopiihan se.
Sinä ensin. -Keittiö. Kiitos.
Nurkassa on jäätelöpisteemme.
Halusimme ihmisten katselevan, kun Michael valmistaa taiyakia.
Rahat eivät riittäneet projektin loppuun.
Emme saaneet sitä valmiiksi. Lattiakin on vielä laittamatta.
Tilaa on vähän. Leipominen vaatii tilaa. -Ja valmistelua.
Hyörimme ympäriinsä. -Törmäilette toisiinne.
Tämä on kuin labyrintti, mutta olemme tuoneet tai tehneet tänne kaiken itse.
Tein kaikki nuo neonvalokyltit.
Hetkinen. Teitkö sinä neonkyltit?
Leikkasin, maalasin ja asensin ne. Tein kaikki neljä valoa.
Olet mekaanikko, leipuri ja sähköasentaja. Olet renessanssinainen.
Minulla riittää ideoita. -Mahtavaa.
Sarah selvisi leipomon kanssa pandemiasta.
En kuitenkaan malta odottaa, että saan tehdä kaikki projektit loppuun.
Olen valmis työvuoroon.
Miten mukauduitte pandemia-aikaan?
Pompottelimme ideaa toisensa jälkeen niin, että minusta voisi tulla koripalloilija.
Jouduimme sulkemaan ovemme juuri,
kun olimme pitäneet viime maaliskuussa hieman surkuhupaisiksi jääneet avajaiset.
Leivoin paljon suosittuja macaron-hahmoja.
Viimeksi leivoimme erän kiinalaista uuttavuotta varten.
Laitoimme ne ennakkomyyntiin nettiin. Ne myytiin loppuun kymmenessä minuutissa.
Kuuden tai kahdeksan viikon leipominen kuitenkin vaati veronsa keholtani.
Teitkö siis kaiken yksin? -Teen yhä ne kaikki yksin.
Miten ihmeessä? -Työtunteja kertyy paljon.
Meidän piti jotenkin maksaa vuokra.
Voi pieniä käsiparkojasi. -Älä muuta sano.
Sanon aina, että olen leipomon reumaatikko.
On vaikeaa olla pitämättä tyypistä, joka tekee työtään niin intohimoisesti.
En halua myydä mitään sellaista, mihin en ole tyytyväinen.
Sen huomaa. Taidat olla perfektionisti.
Se näkyy aivan kaikessa OMG Squeessä.
Tervetuloa valtakuntaani. -Macaron-leivokset ovat todella söpöjä!
Ajatteletko koskaan, millainen haluat OMG Squeen olevan viiden vuoden päästä?
Pitkällä tähtäimellä haluaisin keskittyä enemmän luovaan puoleen.
Haluaisin tehdä enemmän toimituksia.
Emme voi vastata toimituspyyntöihin, koska en ehdi tehdä kaikkea yksin.
Kysyntää siis on, mutta aika ei riitä.
Haluatko maistaa? Valitse sinua miellyttävät kasvot.
Ne maistuvat kinuskilta.
En odottanut ihan tällaista. Luulin sen olevan kermaa. Uskomatonta.
On siinä sitäkin. -Tämä ei ole liian makea. Täydellistä.
Ymmärrän Sarahin kokkausintohimon, mutta hän haluaa keskittyä luovuuteen.
Tällä hetkellä hän on vain keittiössä koristelemassa leivoksia ja donitseja.
Taito pitää opettaa muille.
Todella herkullista.
Kerro hieman baskereistasi.
Baskerit ovat söpöjä ja hauskoja. Voin myös kätkeä hiukset niiden alle.
Mitä muuta työasuihinne kuuluu?
Käytimme ennen mustavalkoisia ruutupaitoja.
Niistä pidettiin. Kelly tosin vihaa niitä.
Sitten pandemia kuitenkin iski, ja käytimme lopulta tavallisia vaatteita.
Pidän yleensä jotakin tämän suuntaista.
Voisitko ottaa essun pois? -Sopiihan se.
Näytät hieman sotkuiselta, koska vaatteissa on paljon tahroja.
Lisäksi t-paidassasi on reikiä.
Et juurikaan näytä henkilöltä,
jonka kädenjälki on todella kaunista,
kun ylläsi on t-paita ja farkut.
Panostin ennen enemmän pukeutumiseen.
Pidän vintage-leikkauksista. -Mahtavaa. Myötäilevää ja levenevää?
Haluan vaatteiden myötäilevän vartaloa.
Palautan sinut viikon aikana Sarahiksi, jolla oli aikanaan suuri unelma.
Tila näyttää kerrassaan mahtavalta.
Kiitoksia. -Se näyttää pirteältä ja valoisalta.
Ottaisitko baskerin päästä?
Haluatko kunnian? -Saanko?
Siellä on kaikenlaista.
Jopas jotakin.
Maailma pysähtyi välittömästi, kun hiukset paljastuivat baskerin alta.
Olet vaalentanut ja sävyttänyt hiukset. Niissä näkyy myös violettia ja sinistä.
Kasvattaessani hiuksia päätin, että haluan tehdä jotain hauskaa.
Vihasin lopputulosta ja annoin olla.
Milloin sinusta viimeksi tuntui siltä, että olet todella mahtava tyyppi?
Siitä taitaa olla aikaa.
Lakkasin huolehtimasta itsestäni monien muiden tavoin.
Pääset manikyyriin ja pedikyyriin, jotta saat aikaa vain itsellesi.
En ole koskaan käynyt kummassakaan.
Etkö ikinä? Voi luoja.
Kuulostaa siltä, että olet valmis kastamaan varpaasi kauneuden lampeen.
Tai ehkä sukellat sinne pää edellä. -Se olisi ihanaa.
Nam.
Missä jäätelö on?
Haluaisin kuulla sinulta sen,
millaista aasialaisamerikkalaisen elämä on ollut tähän asti Texasin Austinissa?
Ruoka on tärkein siteeni kulttuuriin. Kaikki eivät ymmärrä, mitä oikein teemme.
Meiltä kysytään usein, miksemme myy tavallista vaniljajäätelöä.
Vanilja on toki hyvä jäätelömaku, mutta niin on myös ube ja musta seesami.
Pandemian alussa tiesimme heti, että luvassa olisi seurauksia.
Maan johtaja puhui Kiina-viruksesta, ja toisinaan meitä ei pidetä ihmisinä.
Olemme tunteneet sen nahoissamme.
Kylttimme ja joulukoristeet varastettiin. Joku potkaisi ovemme rikki.
Se oli ennen lasia, mutta päätin pelata varman päälle.
Nyt ovi on terästä. -Ymmärrän.
Olemme kestäneet paljon. -Miltä sinusta tuntuu nyt?
Tuntuu, että kaikki kaatuu päälle.
Luotan Kellyyn paljon. Hän on hyvä ystävä.
Meitä on kuitenkin töissä vain kolme.
Annan leipomolle kaikkeni.
Paljonko aikaa annat itsellesi? -En kovinkaan paljon.
Minun pitää oikein halata sinua.
Parempi olisi. Sait minut itkemään.
Autamme sinua löytämään omaa aikaa. -Kiitos.
Miltä teistä tuntuu ajatellessanne sitä, mitä teemme tällä viikolla?
Olen innoissani Sarahin puolesta. Hänen upeutensa pääsee vihdoin esiin.
Olet rakas. -Hänestä tulee vielä upeampi!
Huudetaanko vielä yhdessä "squee"?
Yksi, kaksi, kolme!
Sano heipat. Tulet mukaamme.
Haluan viedä leipomon uudelle tasolle,
jotta se palvelee Sarahin lisäksi sekä hänen työkavereitaan että asiakkaita.
Pukeutumisella on merkitystä. Sarahin ei tarvitse olla ykköset päällä,
mutta hänellä pitää olla voimakas olo yrityksensä keulakuvana.
Haluan opettaa Sarahia suhtautumaan hiuksiin kestävällä tavalla.
Hänen pitää tuntea olonsa söpöksi piilottamatta hiuksiaan hatun alle.
Hän on vaalentanut ne korpuksi.
Hän osaa valmistaa upeita leivoksia.
Haluan auttaa hänet pisteeseen, jossa hän voi luottaa apukäsiin.
Siten hän voi itse keskittyä muuhun.
Sarahilla on kädet liian täynnä, ja hänen pitää ymmärtää,
että hän voi pyytää apua yhteisöltä.
Hänen pitää tajuta, ettei ole yksin.
PÄIVÄ 2
Halusin ensin viettää aikaa kanssasi. -Kiva. Kiitos.
Haluan, että aloitat tämän prosessin niin, että mielesi on positiivisessa tilassa.
Jokainen ansaitsee tilaisuuden kertoa tunteistaan ja tarpeistaan.
Sinulla ei taida juurikaan olla aikaa puhua tunteistasi tai tarpeistasi usein.
Ei juurikaan. Asia on niin,
että vartuin sellaisessa perheessä, jossa tunteista ei juuri puhuttu.
Elimme kuin tunteita ei olisi ollutkaan. Sellaista arkielämämme vain oli.
Eilen kerroit, että sinusta tuntuu kuin kaikki kaatuisi päälle.
Pitää paikkansa. -Ymmärrän sen oikein hyvin.
Mikä nostaa tunteesi pintaan? -Minulla on vain vaikeaa.
Tarvitsen apua.
Haluan, että joku…
Pelkästään se, että tulitte…
En halua kaataa taakkaa jatkuvasti Michaelin ja Kellyn niskaan.
Minulla ei vain ole ketään muuta, jolta voisin pyytää apua.
Haluan auttaa sinua selvittämään, mistä saat tukea.
Tässä vieressä on ravintola. Tapaamme siellä erään henkilön.
Hän on menestyneen yrityksen omistaja.
Hän omistaa useita ravintoloita ja on kokenut saman kuin sinäkin.
Haluan, että tapaat hänet.
Kiitos. -Ei kestä kiittää.
Olen itkenyt koko ajan. -Ei haittaa.
Kiitos.
Sarah, tässä on ystäväni C. K. -Hauska tavata.
Käykää istumaan tuonne. -Selvä. Kiitos.
Tiedän leipomosi.
Olen maistanut taiyakejanne. Ne ovat todella hyviä.
Niitä on vaikea löytää. -Kiva, että pidät niistä.
C. K. Chin on ravintolayhteisön konkari. Hän ymmärtää Sarahin kokemukset.
Hän on aasialaisyrityksen konkariomistaja.
Sarahin on aika tavata yhteisönsä. Hän ei ole yksin.
Mikään ei yhdistä ruokaa enemmän.
Omistan Wu Chow -kiinalaisravintolan. -Ravintolasi on mahtava.
Kiitos. Nimesin sen mummini mukaan.
Tärkein syy sen perustamiseen oli kulttuurini jakaminen Austinin kanssa.
Ulkonäöllä, mielipiteillä tai millään muullakaan ei ole väliä,
kun ihmiset syövät yhdessä ja joku kehuu ateriaa herkulliseksi.
Yhtäkkiä löytyy jotain yhteistä. Asiasta voi olla täysin samaa mieltä.
Minusta tuntui juuri siltä. Yrityksen identiteetti on kiinni minussa.
Suunnittelen valikoiman itse.
Aloitin OMG Squeen kotoa käsin. -Parhaat paikat saavat alkunsa siten.
OMG Squee tarjoaa sellaisia herkkuja, jotka ovat minulle jotenkin nostalgisia.
Ne muistuttavat minua lapsuudestani.
Paras koulukaverini oli filippiiniläinen, ja söimme heillä aina Halo-Haloa.
Muistan tietyn aasialaisen ruokakaupan.
Kaikki liittyy muistoihin.
Halusin myös jakaa sellaisia asioita, joita muualla tai muilla ei ole.
Minusta on kivaa kertoa muille, miltä vaikkapa musta seesami maistuu.
Myöhemmin jaoimme tilan kahvilan kanssa.
Se päätti muuttaa toisaalle, ja meidän piti ottaa koko tila käyttöön.
Emme olleet valmiita siihen.
Meillä ei kuitenkaan ollut vaihtoehtoja, sillä emme halunneet sulkea oviamme.
Tiedän tunteen.
Teimme vain parhaamme ja rakensimme kaiken vähitellen.
Meitä on vain kolme. -Tekemistä on siis riittänyt.
Vaikeiden asioiden tekemisessä piilee kuitenkin kauneutta.
Tänne muuttaminen oli todella vaikeaa.
Emme tienneet, mitä olimme tekemässä tai miten aioimme onnistua.
Pidimme kiinni siitä ajatuksesta, että pystymme ja olemme tarpeeksi hyviä.
Meillä oli tarpeeksi intohimoa tähän.
Keskustelumme perusteella tiedän, että sinullakin on sitä.
Kukaan ei puhu seesamin siemenistä…
Pidän niistä paljon. -…noin rakastavasti.
Olen löytänyt joukon muita, joiden kanssa voin puhua suolasta.
Ihmettelemme erilaisia suolalajeja ja kehumme fleur de gris'tä.
Muut pitävät meitä hulluina, mutta sellaista se vain on.
On mukavaa jutella näistä asioista.
Voit pyytää minulta apua.
Kuinka usein pyydät apua muilta? -Minulla ei ole ketään, jolta kysyä.
Sinulla on minut.
Olet osa yhteisöämme. Pääset mukaan pitämällä yhteyttä ja pyytämällä apua.
Jos löydät mukavan ravintolan, tee tuttavuutta pääkokin kanssa.
Vie hänelle ruokaasi ensi kerralla. Meillä on tapana tehdä niin muille.
Kokit hukuttavat toisensa ruokaan.
Suorastaan tuputamme ruokaa toisillemme, koska se on meidän yhteinen kielemme.
Päätit valmistaa ruokaa muille ihmisille.
Olet siis yksi meistä. Haluat oppia vielä paremmaksi leipuriksi.
Se on tärkeä osa yhteisöämme. Sinun pitää muistaa myös se.
Yhteytenne on mahtava,
koska C. K. on tarjonnut anteliaasti sinulle auttavaa kättään.
Voitte puhua yhdessä kokemuksistanne.
Hautaudut murheiden alle, jos et puhu niistä kenellekään.
Olen tuosta samaa mieltä.
Arvostan sitä, että kerrot kokemuksistasi, jotka itse asiassa vastaavat omiani.
Sarah alkoi leipoa ilon vuoksi.
Jossakin kiireen keskellä hän kuitenkin kadotti sen.
Nyt hänen on vihdoin aika tajuta, että kun hän joutuu vaikeaan tilanteeseen,
hän voi pyytää apua niiltä, jotka ovat valmiita auttamaan.
Olemme kaikki työnarkomaaneja.
Töitä riittää aina. Niitä olisi nytkin. Tämä on kuitenkin yhtä tärkeää.
Sinun pitää siis varmistaa, että otat aikaa myös itsellesi.
Kiitos.
PÄIVÄ 3
Onpa kostea ilma. -Minulla on vieläpä kiharat hiukset.
Se on minun suurin ongelmani. Ne eivät voisi olla kiharammat.
Kiharat ovat niin tiukat, että föönaamiseen menee aikaa.
Odotatko innolla shoppailua? -Odotan.
Sarah pitää kovasti vintagesta. Hän pitää 50- ja 60-lukujen tyylistä.
Istuvat ja levenevät leikkaukset sopivat hyvin juuri leipomoon.
Tiedän hänen makunsa perusteella, miten koostan hänen vaatevalikoimansa.
Kerro minulle ostostottumuksistasi. Kuinka usein ja missä käyt ostoksilla?
Yleensä ostan vaatteita itselleni ehkä noin kerran vuodessa.
Ei tarvitse kainostella. Ymmärrän.
Monilla ei ole aikaa eikä rahaa. Yrityksen omistajalle se on hankalaa.
Jutellaan vartalostasi. -Minulla on todella iso peppu.
Voisitko kääntyä?
Sinulla on todella kiva peppu. -Kiitos. Toivoin, että sanoisit noin.
Peppusi tosiaan on upean täyteläinen.
Sopivien vaatteiden löytäminen on vaikeaa.
Yrityksen pyörittämisen aikana painoni on vaihdellut melkoisen paljon.
Alussa olin todella stressaantunut.
Laihduin muistaakseni 18 kiloa noin viiden viikon aikana.
Koronapandemian alussa painoni nousi suunnilleen saman verran.
Se tekee tästä vaikeaa.
Siksi kyse onkin enemmän siitä, millaiseksi tunnet olosi vaatteissasi.
Sinun pitää tuntea olosi onnelliseksi.
Katsopa peiliin.
Sinulla on ylläsi löysä t-paita, joka on itse asiassa melkoisen pitkä.
Se olisi minusta hieno, jos leikkaus olisi hieman istuvampi.
Sinulla on upea tiimalasivartalo. Sinä kuitenkin pidät sen piilossa.
Sinun on aika paljastaa parhaat puolesi.
Haluan, että kävelet leipomoosi todellisen omistajan elkein.
Sinä omistat yrityksen ja olet upea. Otetaan siitä kaikki irti vaatteilla.
Kokeillaan sovitushuoneessa olevia asuja.
Ole ennakkoluuloton. Ei haittaa, jos ne eivät tunnu oikeilta.
Kuulostaa hyvältä. -Sovitushuone on täällä.
Sarahilla on selvästi epävarmuuksia kehonsa suhteen. Olin siitä yllättynyt.
Oletko valmis? -Olen valmis.
Hän on piilotellut epävarmuuksiaan.
Menisitkö tuohon seisomaan? Pyydän sinua hieman revittelemään.
En ole itse asiassa nähnyt, mitä piilottelet hatun alla.
Saanko siis katsoa? -Toki.
Mahtavaa! -Siellä on paljon tukkaa.
Ne ovat pidemmät kuin oletin.
Minulla on paljon tukkaa. -Haluaisin kuulla mielipiteesi.
Mekko on minusta söpö. Pidän siinä eniten yläosasta.
Hyvä. -En tosin pidä hameesta yhtä paljon.
Pitäisitkö lyhyemmästä vai muhkeammasta? -Ehkä lyhyemmästä.
Haluat tuoda sääret esille.
Pidätkö yleensä helmoja, jotka ulottuvat polven yläpuolelle?
Yleensä ne ulottuvat polveen asti. -Hyvä tietää.
Pidän siis hieman lyhyemmistä.
Vintage-vaatteet ovat harvoin sopivia, joten niitä pitää miltei aina muokata.
Pituus on helppo korjata. -Pidän yläosasta.
Pitäisin tätä paitaa jatkuvasti esimerkiksi farkkujen kanssa.
Arvostan hänen rehellisyyttään. En ole lainkaan tottunut miellyttäjiin.
Helvetti sentään!
Anteeksi, kun kiroilen.
Mistä moinen reaktio? -Miksi piilottelet tätä? Näytä pyllysi.
Tunnen oloni pitkäksi. -Todella hienoa.
En itse yhdistäisi näitä toisiinsa, vaan valitsisin jotakin muuta.
Tuo on uimapuku.
Se oli ainoa löytämäni vaate, joka oli sinulle tavallista paljastavampi.
Halusin kuitenkin, että näet, miten upea vartalo sinulla on.
Kiitos. -Haluan, että näet saman kuin minäkin.
On kiva nähdä, miten hän katsoo itseään,
koska hän näkee ensimmäistä kertaa pitkään aikaan,
miten upea vartalo hänellä on.
Viimeinen asu. Astuisitko esiin?
Näytät todella söpöltä. -Kiitos.
Minulla on sinulle erilainen baskeri. Se on kirjailtu sinua varten.
Voisitko sovittaa sitä? Toivottavasti se sopii sinulle.
Eikö olekin söpö?
Tämä on todella söpö. Kiitos. -Ole hyvä. Pidän siitä kovasti.
Pikkujutuilla saa aikaan valtavan eron.
Jos teet töitä tässä asussa ja viet tilauksen ulkona odottavalle,
he tunnistaisivat sinut omistajaksi.
Pidän tästä kovasti. -Hienoa.
Olemme perillä. Mene sinä ensin. -Kiitos.
Tapaamme yhden lempi-ihmisistäni, Antoni Porowskin!
Näytätpä söpöltä, Antoni! -Katsopa häntä!
Näytät itse todella söpöltä!
Näytät itse söpöltä. Sinulla on essuni.
Olen leiponut yksin koko päivän. Vitsailin vain. Kelly oli täällä.
Olet kuulemma taiteilija ja perfektionisti, joka ei luota helposti.
Tuo pitänee paikkansa. -Saat siis luvan opettaa meitä.
Jestas. Kai se sopii. -Mahtavaa!
Sarah on perfektionisti ja artiste. Siis taiteilija ranskaksi.
Yrityksesi ei voi kasvaa, jos vain sinä osaat kädentaidot.
Jos annat vastuuta myös muille, voit keskittyä yrityksen pyörittämiseen.
Olen valmis siirtymään eteenpäin. Minun ei tarvitse olla paikalla koko ajan.
Hän käyttää todella paljon aikaa donitsien valmistustekniikan hiomiseen.
Taidon voi kuitenkin opettaa myös muille.
Olemme varmoja, että se on mahdollista.
Olen oppinut itse kaiken ja tehnyt jokaisen mahdollisen virheen.
Esittelemme sinulle lisää virheitä. -Todellakin. Aloitetaanpa sitten.
Jos koristelette ne mansikalla, päälle tulee vain hieman kuorrutetta.
Entä sitruuna?
Teen niistä karhun muotoisia. -Karhut kelpaavat aina.
Yleensä laitan valkoista suklaata pursotuspussiin ja kiinnitän sillä korvat.
Onko etäisyys hyvä? -Pidä sitä hieman kauempana.
Kasta ne. Kuin pieni suukko päälle. -Tämä suukko ei jää pieneksi.
Minun on sentään tuota parempi.
Tämän perusteella on selvää, että donitsin koristelu ei ole helppoa.
Karhu on sentään persoonallinen.
Sen äiti on sitä mieltä. -Sen äiti!
Sisäisesti hän lienee todella pettynyt.
Hänen tekisi mieli huutaa, mutta toivottavasti hän arvostaa elettä.
Opetan teille pursotustekniikkaa. -Se olisi hienoa.
Kättä ei kannata käyttää liikaa, jotta ranne ei rasittuisi niin paljon.
Pursotus tehdään siis näin.
Pursotat paljon kerralla. -Sitten teen näin.
Leivonnassa aika on tärkeää.
Kuivuminen vaatii aikaa. Koristelun pitää antaa kuivua rauhassa.
Hän haluaa opettaa taitojaan muille ja pitää leivoksistaan.
En voi uskoa, että hän ei leiponut ennen OMG Squeen perustamista.
En haluaisi kerskua, mutta onnistuin. -Se on todella soma.
Opin uutta. -Olen ylpeä sinusta.
Olit kärsivällinen ja kiltti opettaja. -Kiitos.
Sinulta oppivat ovat onnekkaita. -Tilauksia satelee pian kaikkialta.
Voisimme laittaa nämä laatikoihin. Viedään ne paikallisille yrityksille.
Tutustumme yhteisöön.
Tuo on hyvä idea. -Näitä pitää mainostaa.
Sarah ja minä menemme. Saat siivota. Kiitos, Tanny. Heippa.
Kiitos, Sarah!
Onpa hauskaa. -Eikö olekin? Melkoinen seikkailu.
Sarahilla on uskomaton tuote, jonka hän on hionut huippuunsa.
Se pitää esitellä kaikille.
Myymme aasialais- ja texasilaismakuja, koska olen itse kunnon texasilainen.
Hän saa tilaisuuden esitellä itsensä ja leivoksensa paikallisille yrityksille.
Ovatpa ne suloisia. -Kiitos.
Hän ei yleensä näe muiden syövän niitä, vaikka se on koko yrityksen perusta.
Onpa hyvää. -Hän haluaa ilahduttaa muita.
Hauska tavata. -Samoin.
Mukavaa päivänjatkoa. -Kaikkea hyvää.
Haluan, että Sarah menestyy, jotta hän voi jakaa iloaan muillekin.
Helppoa. Olet melko hyvä tässä. -Olen innoissani.
Tutustutaan mahdollisimman moniin.
PÄIVÄ 4
Tapetti on tässä. -Hienoa.
Halusin näyttää teille.
Pitääköhän hän tästä? Haluan nähdä innostuneisuutta.
En pysty parempaan.
Laitetaan tämä pois tieltä.
Sarah pitää siitä varmasti. Hienoa.
Vauhtia! Emme saa kastua!
Hoputin sinua rakkaudella. -Ei se mitään.
Kylläpä sataa. Selvisimme perille.
Tännepäin.
Istuhan alas. -Kiitos.
Kuka antoi sinulle luvan olla noin söpö?
Annoitko sinä luvan? -Ei olisi tarvinnut. Annoin luvan itse.
Hei, kuningatar. Onpa mukava nähdä sinua.
Minua vai kuontaloani? -Molempia.
Minulla on muutama idea.
Sinulla on siis yleensä ollut otsatukka. -Yleensä kyllä.
Se on hyvä. Se tuo särmikkyyttä, vaikka hiustenlaittoon ei olisi aikaa.
Sen voi vain muotoilla. Loput voikin laittaa baskerin alle.
Menen suoraan asiaan ja aloitan. -Minulla on paljon tukkaa.
Viihdytkö aina leipomon takahuoneessa?
En aina. -Johtuuko se olosuhteista?
Pitää paikkansa. -Tuo kuulostaa uupumukselta.
Mitä voisimme tehdä hyväksesi, jotta voisit olla todella onnellinen?
Taidan tarvita leipomolla lisäkäsiä.
On vaikea luopua asioista,
koska olen raatanut päästäkseni haluamalleni tasolle.
Olen valmis opettamaan taitoni muille ja keskittymään itse luovaan puoleen.
Mahtavaa.
Hiuksesi ovat uskomattoman kauniit. -Kiitos.
Sarahilla voi olla upeat hiukset, joita on kuitenkin helppo ylläpitää.
Hiustyylillä voi saavuttaa tasapainon ammattimaisuuden ja leikkisyyden välillä.
Sillä lailla! -Olen innoissani tästä työtehtävästä.
Haluaisitko ensimmäisen manikyyrisi? -En ole koskaan kokeillut sitä.
Varasin sinulle upean manikyyrin kynsitaiteet mestaritekijältä.
Olen Paige. Hauska tavata. -Samat sanat.
Sarah on ihastuttava ja söpö tyyppi. Hän on aivan uskomaton taiteilija.
Käyn leipomossasi usein. -Ihanko totta?
Kävin siellä jopa lumimyrskyn aikana. Edes myräkkä ei estänyt minua.
Menin siitä huolimatta. -Pidän myös maitoteen makuisista.
Ne ovat suosikkejani. Ryhdytäänpä töihin.
Kiitos, kuningatar. -Meillä taitaa olla samanlainen maku.
Tämä on ensimmäinen manikyyrini. -Ihanko totta?
Ei voi olla totta.
Kunnioitan ja ihailen sitä, mitä Sarah on saanut aikaan.
Hän on sinnitellyt kovasti.
Halusin hänen rentoutuvan kampaamossa ja tuntevan olonsa upeaksi.
En unohtanut karanteenin aikana, miten hiuksia laitetaan. Luojan kiitos.
Nämä hiukset ovat upea mahdollisuus!
Tarkoitus on tehdä tukasta upea ja tuoda hänen persoonallisuutensa esiin.
Nyt saat luvan katsoa. Kolme, kaksi, yksi.
Vitsailin vain.
Ei naurata.
Leiki hiuksillasi. -Leikkaus on todella kiva.
Hän on valmis flirttiin ja hauskanpitoon.
Hän tekee lisäksi parhaat donitsit, joista Austin on koskaan unelmoinut.
Hyvältä näyttää. -Ne ovat kuohkeat. Kyntesikin ovat upeat.
Leikkaus vaatii vain pesun.
Se on muodikas ja nykyaikainen aivan kuten OMG Squee!
Kiitos paljon.
PÄIVÄ 5
Oletko innoissasi? -Olen.
Tervetuloa matalaan majaamme. -Kiitos.
Hiuksesi näyttävät upeilta!
Hyvältä näyttää! Hei, upea nainen.
Herttinen. -Näytät ihanalta.
Hyvänen aika! Minun paitani.
Kuinkas muutenkaan? -Rintalihakset korostuvat.
Pidän rintalihaksiin liittyvistä kehuista.
Eikö tukkauudistus olekin mitä söpöin? -Pidän kiharasta otsatukasta.
Se on ihana. -Todella söpö.
Kestämmekö edes tätä?
Pidän siitä kovasti. -Hyvänen aika.
Haluaako joku limonadia, jääteetä tai niiden sekoituksen?
Kaikki maistuu. Tee mitä vain.
Tuon juomat teille. -Täydellistä.
Tervetuloa kotiimme.
Kiitos. -Ei kestä kiittää.
Eikö olekin rauhallista? -Todellakin.
Kiva, että olet luonamme. -Aion muuttaa tänne asumaan.
Kiitos.
Ihanaa, että pidät paitaani. -Se on suosikkini.
Kippis sille, että muutan tänne.
Kippis myös hyvälle viikolle.
Viikko on ollut hyvä.
Olen puhunut Kellylle siitä, että ympäriltäni puuttuu ihmisiä.
Minun täytyy pitää omia puoliani.
Sillä pääsit tähän pisteeseen asti, mutta toivon, että ymmärrät myös,
että on olemassa yhteisö ja ihmisiä, jotka haluavat auttaa sinua.
Haluan sinun tietävän, että voit pyytää heiltä apua.
Ymmärrän, etten voi saavuttaa haluamiani tavoitteita ilman apua.
Tunnen olevani valmis.
Uskomme sinuun aina. -Kiitos.
Hei, kuningatar. Tervetuloa kauneuskammioomme.
Haluan näyttää sinulle, miten voit laittautua viidessä minuutissa.
Kuulostaako hyvältä? -Kuulostaa.
Arvaa, mikä on vielä parempaa.
Tämä kaikki on sinulle!
Oletko tosissasi? -Olen.
Hyvänen aika. Kiitos!
Tämän pitäisi kestää hyvän tovin. Se on melkoisen hienoa.
Otetaan lasit pois.
Pidän tästä tuotteesta kovasti. Se on seerumi, joka suojaa auringolta.
Hienoa. -Hiero sitä kasvoillesi sormin.
Kyntesi näyttävät upeilta. Mitä tuumit? -Ne ovat todella söpöt.
Päästät sisäisen mallisi irti.
Laitetaan vähän poskipunaa.
Kopauta ylimääräinen pois ja hymyile.
Laita punaa vain posken korkeaan kohtaan ja vetele sitä hieman taaksepäin.
Sitten laitetaan vähän kulmageeliä.
Miksi näytät niin kauniilta? Tämä ei edes vaatinut paljon.
Seerumia, poskipunaa ja kulmageeliä. Tähän meni pari minuuttia.
Laitetaan vähän huulipunaa.
Kirkkaanpunaiset huulet tekevät paljon.
Hiero niitä yhteen.
Totuuden hetki. -Kiitos.
Näyttää kivalta.
Pidän huulipunasta. -Eikö se näytäkin upealta?
Kuulin jonkun puhuvan rakkaudesta. Se oli merkkini astua sisään.
Onko sinulla huulipunaa? Näyttää kivalta.
Olet todella rakas. -Samoin.
Häivy. Teit hyvää työtä. -Kiitos.
Kas niin. Muistatko, kun puhuimme siitä, ettet olisi jatkuvasti keittiössä?
Voisit myös jutella asiakkaiden kanssa.
Haluan luoda sinulle tyylin, joka tuntuu sinusta omalta -
ja joka auttaa sinua luottamaan sekä itseesi että leivoksiisi.
Saat tuntea olosi nätiksi.
Oletteko valmiita? -Olemme, Tan!
Hän on texasilainen. -Jonathan on sanaton! Tämä on uutta!
Sääresi, kasvosi ja tukkasi. -Niinpä!
Entä jalat?
Sillä lailla!
Miltä sinusta tuntuu? -Upealta.
Niinkö? -Pukeutuisin näin joka päivä.
Onpa mukava kuulla!
Viimeinen asu. Valmiina? Tulehan tänne, Sarah.
Asu sopii sinulle todella hyvin!
Näytät tyylikkäältä. Kuin catwalkilta. -Kuka oikein olet?
Asu on aivan mahtava. -Kiitos! Olen samaa mieltä.
Mennään katsomaan leipomoa. -Hienoa. Oletko valmis?
Olen. -Minä ajan.
Pyydämmekö Elon Muskilta rahoitusta yritystä varten tässä asussa? Se on upea.
Jestas. Olen todella innoissani.
Luin uutisista, että bobasta on pulaa. Markkinoilla on tilaa sillekin.
Voit myydä kadulla sitä ja donitseja.
"Boba" tarkoittaa kiinaksi isoja rintoja. Se saisi kadunkulmalla uuden merkityksen.
Olemmeko pian perillä? -Minuutin päästä.
Olisi pitänyt sitoa silmäsi. -Hetkinen!
Sidomme siis silmät! Hienoa.
OMG Squee! Se on sopiva ilmaisu. -Odota vain, kun näet, miksi hihkumme.
Ethän näe mitään? -Näen vain kenkäsi. En muuta.
Oletko valmis? Kolme, kaksi, yksi.
Eikö? -Nyt nimi on näkyvillä.
Leipomolla on kyltti! -Se näkyy kauas.
Varjot suojaavat auringolta.
Kiitos. -Ja lyhdyt.
Kiva, että säilytit lyhdyt. -Näyttää hienolta.
Tosi söpö.
Mahtavaa!
Katsokaa tiskiä!
Sinulla on nyt vitriinit sekä paljon työskentelytilaa.
Takana on nyt paljon tilaa. Mahtavaa.
Tekemäsi neonkyltti on tuolla. -Niinpä onkin.
Mahtavaa. -Uudet marmorilattiat.
Loistavaa.
Pidän tiskistä kovasti.
Kiitos, Bobby.
Tunnet yrityksesi minua paremmin,
mutta minusta mochi-donitsit voivat olla avain menestykseen.
Otin yhteyttä Goldbellyyn. Se on aivan mahtava alusta,
jossa julkkiskokit ja käsityöläiset voivat toimittaa tuotteitaan kautta maan.
He tutustuivat nettisivuihisi ja innostuivat aidosti.
Jos haluat tehdä yhteistyötä, he haluavat auttaa kaikessa mahdollisessa.
Kiitos.
Et tosin saa tehdä kaikkea itse. Sinun pitää ottaa apu vastaan.
Kiitos, Antoni. -Eipä kestä!
Arvostan tuota kovasti.
Hullua.
Yllätys!
Kihara otsatukkasi on ihana!
Mitä pidät? -Tämä on mahtavaa ja mieletöntä.
Paikka oli jo ennestään kiva. Hänellä oli hyviä ideoita.
Toivottavasti tämä muistutti häntä, miksi hän perusti juuri leipomon.
Toivottavasti meistä oli apua tulevaan.
Pelkästään läsnäolonne merkitsee paljon.
On hienoa, kun muut uskovat meihin.
Me uskomme teihin! -Kiitos.
Voisimmeko tehdä vielä yhden jutun?
Yksi, kaksi, kolme.
Meidän on aika lähteä. Kiitos paljon.
Toivottavasti Sarah pyytää jatkossa apua.
Uskomme sinuun todella. -Kiitos.
Se yhdistää hänet avun tarjoajiin. Hänelle jää myös enemmän aikaa iloita.
Heippa! Olet rakas.
Hei, kaikki.
Nämä donitsit ovat OMG Squeestä.
Olenkin kaivannut sitruunadonitseja.
Pienyrittäjän arki voi olla vaikeaa. -Mahtavaa.
Etenkin näin hankalan vuoden aikana.
On tärkeää muistaa, että kaiken ohella omalla hyvinvoinnilla on merkitystä.
Pitää olla valmis muuttumaan, sopeutumaan ja luottaman muihin.
Kaikki näyttää hyvältä.
Se on totta, vaikka itse sanonkin. -On vaikea valita.
Kaikille muille yrittäjädiivoille, jotka tekevät parhaansa kovina aikoina.
Saisinko Jonathan Van Nessin? -Kyllä, kuningatar.
Olette rakkaita.
Unohdin, miten hyviä nämä ovat. -Todella herkullisia.
Mikä on lempimakusi?
Sitruunaa.
Mansikka. -Miksi se eikä sitruuna?
Kiitos! -Oli kiva nähdä.
Haluan nyt donitsin. -Samat sanat.
Mennäänkö hakemaan? -Mennään.
MUOTIVINKKI
AIKA ON SENTTEJÄ
Vaatteita ei jaksa aina sovittaa. Minulla on sitä varten eräs niksi.
Farkkujen tai hameen sovittamisen sijaan -
vyötärön sopivuuden voi tarkistaa laittamalla vaatteen kaulan ympäri.
Outoa, mutta se toimii.
Jos vaate yltää sopivasti kaulan ympäri,
sen pitäisi sopia. Minäpä todistan sen.
Hienoa, eikö?
Tekstitys: Milka-Maria Mauranen